MAJOR พุ่งแรง 5% หลังกำไร Q4/64 ดีเกินคาด โบรกฯ เคาะซื้อเป้า 26.75 บ. ลุ้น Q1/65 โตต่อ
MAJOR พุ่งแรง 5% ราคาแตะ 21.30 บ. หลังกำไรไตรมาส 4/64 ดีเกินคาด โบรกฯ เคาะซื้อเป้า 26.75 บ. ลุ้นผลงานไตรมาส 1/65 ฟื้นตัวต่อเนื่อง หลังสถานการณ์โควิดดีขึ้น
MAJOR พุ่งแรง 5% ราคาแตะ 21.30 บ. หลังกำไรไตรมาส 4/64 ดีเกินคาด โบรกฯ เคาะซื้อเป้า 26.75 บ. ลุ้นผลงานไตรมาส 1/65 ฟื้นตัวต่อเนื่อง
18 ก.พ. 2565

ผู้สื่อข่าวรายงานว่า ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ล่าสุด ณ เวลา 12:05 น. อยู่ที่ 21.30 บาท บวก 1.10 บาท หรือ 5.45% สูงสุดที่ 22 บาท ต่ำสุดที่ 21 บาท ด้วยมูลค่าซื้อขาย 205.77 ล้านบาท

โดยบล.เคจีไอ (ประเทศไทย) ระบุในบทวิเคราะห์ (18 ก.พ.2565 ) ว่า กำไรสุทธิของ MAJOR ในไตรมาส 4/2564 อยู่ที่ 100 ล้านบาท ลดลง 95% เมื่อเทียบจากไตรมาสก่อน และลดลง  69% เมื่อเทียบจากปีก่อน ดีกวาประมาณการของบล.เคจีไอ (ประเทศไทย) ราว 89% และดีกวาที่ตลาดคาด 100% โดยบริษัทประกาศจ่ายเงินปันผลระหวางกาล 0.60 บาท/หุ้น สำหรับผลการดำเนินงานงวดไตรมาส 4/2564 กำหนดขึ้นเครื่องหมาย XD วันที่ 21 เมษายน 2565)
นอกจากนั้นคาดว่าผลประกอบการจะดีขึ้นเมื่อเทียบจากไตรมาสก่อน ตั้งแต่ไตรมาส 1/2565 เป็นต้นไป เนื่องจากมีจำนวนผู้ได้รับวัคซีนเพิ่มขึ้นซึ่งจะทำให้คนมั่นใจที่จะออกนอกบ้านมากขึ้น รวมถึงเข้าไปชมภาพยนตร์มากขึ้นด้วย และมีโปรแกรมหนังเด็ดรอเข้าฉายทั้งจากฮอลลีวู้ดและหนังไทย รวมทั้งคาดยอดขายเครื่องดื่มและขนมขบเคี้ยวเพิ่มขึ้นจากการกลับมาเปิดซุ้มขายที่โรงภาพยนตร์ และซุ้มตามห้างฯ ได้ และเมื่อเทียบจากปีก่อนคาดว่าผลประกอบการจะดีขึ้นจากฐานที่ต่ำในไตรมาส 1/2564
ถึงแม้ว่า MAJOR จะมีผลขาดทุนหลัก 710 ล้านบาทในปี 2564 ซึ่งดีกว่าประมาณการของบล.เคจีไอ (ประเทศไทย) ที่คาดว่าจะขาดทุน 777 ล้านบาท แต่มองว่าประมาณการกำไรปี 2565-2566 มี บล.เคจีไอ (ประเทศไทย) มี upside เพียง 8%-9% ดังนั้นยังคงประมาณการกำไรหลักปี 2565-2566 เอาไว้ที่เดิม 588 ล้านบาท – 1.2 พันล้านบาท ยังคงแนะนำ “ซื้อ” หุ้น MAJOR ราคาเป้าหมาย 26.75 บาท